สวัสดีครับคุณเเม่ของผมเป็นไมเกรนเเพทย์จ่ายยาบรรเทาไมเกรน ร่วมกับยา Lorazepam เพื่อช่วยในการนอนหลับ ในช่วงหลังๆมานี้ เเม่มีอาการนอนไม่หลับถึงเเม้จะทานยา Lorazepam ในปริมาณเท่าเดิม พยายามหลายวิธีเพื่อให้นอนหลับ ไม่ว่าจะเป็นสภาพเเวดล้อม หรือการผ่อนคลายความเครียดต่างๆ เเละอาหารเสริมเมลาดทนินก็ไม่ช่วยให้หลับสนิทได้เลย ผมจึงคิดว่าน่าจะเป็นที่ยานอนหลับที่เเม่รับประทานเป็นประจำทำให้เกิดการติด เพราะมีเเนวโน้มว่าต้องการในปริมาณที่มากขึ้นเพื่อช่วยในการนอนหลับ เมื่อสองวันที่ผ่านมาพยายามลดยา เเน่นอนว่าทำให้นอนหลับได้ไม่สนิท หลับๆ ตื่นๆ ยังมีอาการที่ตามมาคือไม่สดชื่นหลังตื่นนอน เเละคลื่นใส้อยากอาเจียนเป็นระยะๆ เเต่ไม่มีอะไรออกผมอยากขอความเห็นเเละคำเเนะนำเกี่ยวกับเรื่องนี้ว่าเป็นไปได้หรือไม่ที่อาการนอนไม่หลับของเเม่จะเกิดจากการใช้ยานอนหลับ Lorazepam ที่ต่อเนื่องจนเกิดการติด เเละการถอนยาตัวนี้อย่างเหมาะสมควรทำอย่างไร ใช้ระยะเวลานานประมาณเท่าไหร่
สวัสดีค่ะยาLorazepamสามารถทำให้เกิดการติดยา และก่อให้เกิดอาการอย่างที่ เล่ามาได้ค่ะอย่างไรก็ตามก่อนจะสรุปผล อยาก พาแม่ของ ไปเข้ารับการตรวจจากแพทย์เจ้าของไข้ที่โรงพยาบาลก่อนค่ะ เนื่องจากอาการนอนไม่หลับอาจมีต้นตอมาจากภาวะอื่นๆได้เช่นกัน ควรจะหาสาเหตุอย่างครอบคลุมก่อนจะสรุปว่ามาจากยาตัวดังกล่าวจริงหรือไม่ เพื่อความปลอดภัยของผู้ป่วยค่ะหากตรวจแล้วพบว่าเกิดจากยาตัวนี้จริง ทางแพทย์จะมีวิธีค่อยๆถอนยาให้กับผู้ป่วยค่ะ โดยจะมีการลดปริมาณยาลงอย่างเหมาะสม และต้องดูอาการของคนไข้ประกอบการพิจารณาด้วยค่ะ